**Javni poziv za prikupljanje pisanih ponuda za I. javnu prodaju za robu ZHM BBŽ: specijalno vozilo za sanitetski prijevoz, marka Citroen, tip Jumper, 2 komada**

1. **REFERENTNI BROJ POZIVA ZA JAVNU PRODAJU**

Ur.broj: 2103-74-25-0234/2

1. **MJESTO I VRIJEME PRODAJE ROBE**

Prikupljanje pisanih ponuda održat će se od 10. ožujka 2025. godine do 19. ožujka 2025. godine do 12:00 sati. Javno otvaranje i čitanje pristiglih ponuda za prodaju izvršit će se dana 19. ožujka 2025. godine u 12:15 sati u prostorijama sjedišta Zavoda za hitnu medicinu BBŽ, Josipa Jelačića 13c, 43000 Bjelovar.

1. **VRSTA ROBE IZLOŽENE NA JAVNU PRODAJU, POČETNE CIJENE**

Mjesto robe: Severin 71/J, 43274 Severin

Roba:

* Specijalno vozilo za sanitetski prijevoz, marke Citroen, tip Jumper, broj šasije: VF7YBUMFB12475240, godina proizvodnje 2013. godine, boja bijela sa crvenim crtama, pogonsko gorivo DIZEL, **NIJE** u voznom stanju (teže karamboliran, skidani vitalni dijelovi)

Početna cijena: 600,00 EUR

Jamčevina: 60,00 EUR

* Specijalno vozilo za sanitetski prijevoz, marke Citroen, tip Jumper, broj šasije: VF7YCUMFB12626468, godina proizvodnje 2014. godine, boja bijela sa crvenim crtama, pogonsko gorivo DIZEL, **NIJE** u voznom stanju (motor neupotrebljiv, skidani vitalni dijelovi)

Početna cijena: 1.600,00 EUR

Jamčevina: 160,00 EUR

Jamčevina u iznosu od 10% od početne vrijednosti se uplaćuje na evidentni račun Zavoda za hitnu medicinu Bjelovarsko-bilogorske županije na broj računa primatelja HR2724020061101177395.

Ponude za koje neće biti uplaćena jamčevina, neće biti razmatrane.

Prikupljanje pisanih ponuda provodi se po modelu **„viđeno kupljeno, bez garancije“, što isključuje sve naknadne prigovore kupca.**

Razgledavanje robe moguće je izvršiti na lokaciji: Servisi ceste d.o.o., Severin 71/J, 43274 Severin, radnim danom od 12:00 do 14:00 sati, gdje se mogu dobiti dodatne informacije o robi.

1. **UVJETI SUDJELOVANJA**

U prikupljanju pisanih ponuda mogu sudjelovati PRAVNE OSOBE i FIZIČKE OSOBE.

NAPOMENA: Kada se upisuje ponuda, ponuditelj upisuje vrijednost veću od početne cijene.

1. **POSTUPAK PRIKUPLJANJA PISANIH PONUDA**

Javnim pozivom za prikupljanje pisanih ponuda roba se prodaje ponuditelju koji je putem davanja pisane ponude ponudio najvišu cijenu u skladu s uvjetima sadržanim u oglasu s javnim pozivom za prikupljanje pisanih ponuda.

Ponuda se podnosi u pisanom obliku u izvorniku, u zatvorenim omotnicama s napomenom „Ne otvaraj – za Javni poziv za prikupljanje pisanih ponuda za I. javnu prodaju 2103-74-25-0234/2 na adresu – Zavod za hitnu medicinu Bjelovarsko-bilogorske županije, J. Jelačića 13c, 43000 Bjelovar.

Ponuda mora sadržavati slijedeće podatke:

1. Podatke o podnositelju ponude (naziv, adresa, OIB, ime i prezime, tel. broj ovlaštene osobe)
2. Oznaku identifikacijske isprave za određenje osoba
3. Robu za koju se daje ponuda
4. Visinu ponuđene cijene
5. Potpis ovlaštene osobe ponuditelja i otisak pečata tvrtke
6. Broj računa za potrebe povrata iznosa jamčevine

Uz ponudu moraju biti priložene sve isprave kojima ponuditelj dokazuje ispunjavanje uvjeta iz oglasa i to:

1. Presliku identifikacijske isprave
2. Punomoć za zastupanje, ukoliko ponudu podnosi ovlašteni opunomoćenik
3. Dokaz o izvršenoj uplati jamčevine
4. Izvod iz sudskog registra tvrtki

Rok za podnošenje ponuda je od 10. ožujka 2025. godine do 19. ožujka 2025. godine do 12:00 sati, a ponude pristigle nakon tog datuma i vremena neće se uvažiti.

Ponude se zaprimaju prema redoslijedu zaprimanja na način da se na ponudi naznačuje: redni broj, datum i vrijeme primitka. Ponude se do otvaranja pohranjuju prema uputi Povjerenstva tako da nisu dostupne neovlaštenim osobama.

O provedbi postupka nadmetanja Povjerenstvo vodi zapisnik u koji unose sve podatke o načinu i tijeku nadmetanja.

Ponuda koja ne sadrži sve podatke neće se uzimati u obzir pri odabiru ponude i smatrat će se da nije niti podnesena.

Povjerenstvo vrši odabir ponuda između ponuda koje ispunjavaju sve uvjete iz oglasa i javno objavljuje da je odabrana ona koja sadrži najvišu ponuđenu cijenu, koju odluku unosi u zapisnik.

Ako je dostavljeno više ponuda s istom najvišom ponuđenom cijenom, Povjerenstvo će provesti dopunsko usmeno nadmetanje s davateljima tih ponuda, neovisno da li su osobno prisutni ili se njihovo sudjelovanje može provesti na način da se telefonskim putem u nadmetanje uključi ovlaštena osoba prema podacima iz pisane ponude. U provođenju dopunskog usmenog nadmetanja na odgovarajući način se primjenjuju pravila propisana za postupak usmene javne dražbe.

Zapisnik se bez odlaganja objavljuje na mrežnim stranicama Zavoda za hitnu medicinu BBŽ i time se ponuditelji smatraju obaviještenim o provedbi prikupljanja pisanih ponuda i odabiru najpovoljnije ponude.

POVJERENSTVO ZA PROVEDBU JAVNE PRODAJE